སྲོལ་རྒྱུན་རོལ་དབྱངས་ཀྱི་རྣམ་གྲངས་རིགས་ནི་མང་ཆེ་བར་ངག་ཐོག་གི་རྣམ་པ་བརྒྱུད་ནས་རྒྱུན་འཛིན་བྱེད་པ་ཡིན་ལ།གཞོན་ནུའི་འཚོ་བ་སྐྱེལ་སྟངས་ལ་འགྱུར་ལྡོག་བྱུང་བའི་རྐྱེན་གྱིས།རོལ་དབྱངས་རྒྱུན་ཆད་པ་དང་ཚར་ཉེན་དུ་སླེབས་ཡོད་པས་མཐོང་ཆེན་བྱེད་དགོས་པ་རེད།དེའི་ཁྲོད་དུ་བོད་ཀྱི་གཞོན་ནུའི་ཇ་སྟོན་གྱི་གླུ་དང་།པའོ་ཧོ་གྲོང་རྡལ་གྱི་གནའ་བོའི་རོལ་དབྱངས་གཉིས་ཀར་ཉེན་ཁ་ཆེན་པོ་བྱུང་ཡོད།འབྲི་ཆུའི་འགྲམ་རྒྱུད་ཀྱི་གཞས་ཆུང་དང་མཐའ་ཆུའི་རས་པར་ཉེན་ཁ་ལྡན་པ་དང་།འཇང་རིགས་ཀྱི་རོལ་དབྱངས་མན་ཏལ་སྦྱོང་མཁན་ཉུང་བས་མངོན་མེད་ཀྱི་ཉེན་ཁ་ལྡན།དེ་མིན།སྲོལ་རྒྱུན་རོལ་དབྱངས་ཀྱི་གྲངས་ཀ་ཕུན་སུམ་ཚོགས་ཀྱང་སྲུང་སྐྱོབ་ཀྱི་རིམ་པ་དམའ་སྟེ།རྣམ་གྲངས་དེ་ལ་མཐོང་ཆེན་བྱེད་དགོས་པ་རེད།བོད་བརྒྱུད་ནང་བསྟན་གྱི་རོལ་ཆའི་སྒྲ་དབྱངས་དང་།འཇང་རིགས་ཀྱི་སྟོན་པའི་གཞས་གཏོང་བ།ཕུའུ་སྨི་རིགས་ཀྱི་དམངས་གཞས་སོགས་ད་དུང་སྲུང་སྐྱོབ་མིང་ཐོ་ལ་མ་བཞག་པའི་སྲོལ་རྒྱུན་རོལ་དབྱངས་ཀྱང་འཕྲལ་དུ་སྲུང་སྐྱོབ་བྱེད་དགོས་པ་རེད།དབྱངས་ཅན་ལྷ་མོས་བསྒྱུར།